CELEX: 32016R1618
Language: fi
Date: 2016-09-08 00:00:00
Title: Komission asetus (EU) 2016/1618, annettu 8 päivänä syyskuuta 2016, lannoitteista annetun Euroopan parlamentin ja neuvoston asetuksen (EY) N:o 2003/2003 muuttamisesta sen liitteiden I ja IV mukauttamiseksi (ETA:n kannalta merkityksellinen teksti)

9.9.2016   
            
            
               FI
            
            
               Euroopan unionin virallinen lehti
            
            
               L 242/24
            
         KOMISSION ASETUS (EU) 2016/1618,
   annettu 8 päivänä syyskuuta 2016,
   lannoitteista annetun Euroopan parlamentin ja neuvoston asetuksen (EY) N:o 2003/2003 muuttamisesta sen liitteiden I ja IV mukauttamiseksi
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon lannoitteista 13 päivänä lokakuuta 2003 annetun Euroopan parlamentin ja neuvoston asetuksen (EY) N:o 2003/2003 (1) ja erityisesti sen 31 artiklan 1 ja 3 kohdan sekä 29 artiklan 4 kohdan,
   sekä katsoo seuraavaa:
   
               (1)
            
            
               Asetuksen (EY) N:o 2003/2003 31 artiklan 2 kohdan nojalla on esitetty pyyntöjä joidenkin lannoitteiden lisäämiseksi kyseisen asetuksen liitteeseen I.
            
         
               (2)
            
            
               [S,S]-Etyleenidiamiinidisukkiinihappo, jäljempänä ’[S,S]-EDDS’ on orgaaninen hivenaineiden kelaatinmuodostaja. [S,S]-EDDS:n kanssa kelatoitua rautaa käytetään korjaamaan koristekasvien ja nurmiturpeen raudanpuutosta ja poistamaan niiden viherkatoa. Aine hajoaa nopeasti, sen huuhtoutuminen pintamaasta pohjaveteen on erittäin vähäistä, ja se mineralisoituu täydellisesti eikä ole myrkyllistä nisäkkäille eikä vesieliöille.
            
         
               (3)
            
            
               Heptaglukonihappo, jäljempänä ’HGA’, on hivenainelannoitteiden orgaaninen kompleksinmuodostaja. HGA on vaikuttava ja biohajoava, sen stabiilius on hyvä laajalla pH-arvoalueella ja se liukenee hyvin veteen. HGA on ollut sallittu Espanjassa useita vuosia, eikä mitään ympäristöön tai ihmisten terveyteen kohdistuvia haittoja ole todettu.
            
         
               (4)
            
            
               [S,S]-EDDS:n ja HGA:n valmistajat ovat Saksan ja Espanjan viranomaisten kautta esittäneet komissiolle pyynnön kyseisten aineiden sisällyttämiseksi asetuksen (EY) N:o 2003/2003 liitteessä I olevaan hyväksyttyjen orgaanisten kelaatin- ja kompleksinmuodostajien luetteloon, jotta [S,S]-EDDS ja HGA olisivat viljelijöiden saatavilla kaikkialla unionissa. [S,S]-EDDS ja HGA, jotka eritellään tämän asetuksen liitteessä I, täyttävät asetuksen (EY) N:o 2003/2003 14 artiklassa vahvistetut vaatimukset. Ne olisi sen vuoksi lisättävä kyseisen asetuksen liitteessä I olevaan hyväksyttyjen orgaanisten kelaatin- ja kompleksinmuodostajien luetteloon.
            
         
               (5)
            
            
               Analyysimenetelmiä [S,S]-EDDS:n ja HGA:n määrittämiseksi on käytettävissä, joten kyseiset menetelmät olisi eriteltävä asetuksen (EY) N:o 2003/2003 liitteessä IV jäsenvaltioiden kyseisen asetuksen 29 artiklan nojalla suorittaman valvonnan helpottamiseksi. Kohdasta ”Menetelmät 11” olisi käytävä ilmi, että HGA on kompleksinmuodostaja.
            
         
               (6)
            
            
               N-butyylitiofosforitriamidin ja N-propyylitiofosforitriamidin reaktioseos lisättiin asetuksen (EY) N:o 2003/2003 liitteeseen I komission asetuksella (EU) N:o 1257/2014 (2). Viimeaikainen tutkimus on osoittanut, että se, käytetäänkö reaktioseosta vai pelkästään näiden kahden aineen seosta, ei vaikuta merkittävästi ammoniakkipäästöjen vähentämiseen. Kohta olisi sen vuoksi muutettava siten, että seoksen valmistajat voivat käyttää kumpaa tahansa näistä tuotantotavoista.
            
         
               (7)
            
            
               Sen vuoksi asetusta (EY) N:o 2003/2003 olisi muutettava.
            
         
               (8)
            
            
               Jotta Euroopan standardointikomitea ehtii julkaista [S,S]-EDDS:n analyysimenetelmän, joka on parhaillaan validoitavana, olisi säädettävä riittävästä ajanjaksosta, ennen kuin [S,S]-EDDS:n sisällyttäminen asetuksen (EY) N:o 2003/2003 liitteeseen I ja kyseisen lannoitetyypin analyysimenetelmän sisällyttäminen asetuksen liitteeseen IV tulevat voimaan.
            
         
               (9)
            
            
               Tässä asetuksessa säädetyt toimenpiteet ovat asetuksen (EY) N:o 2003/2003 32 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutokset
   Muutetaan asetus (EY) N:o 2003/2003 seuraavasti:
   
               1.
            
            
               Muutetaan liite I tämän asetuksen liitteen I mukaisesti.
            
         
               2.
            
            
               Muutetaan liite IV tämän asetuksen liitteen II mukaisesti.
            
         2 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Liitteessä I olevaa 1 kohtaa ja liitteessä II olevaa 2 kohtaa sovelletaan kuitenkin 1 päivästä heinäkuuta 2017.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä syyskuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 304, 21.11.2003, s. 1.
   
      (2)  Komission asetus (EU) N:o 1257/2014, annettu 24 päivänä marraskuuta 2014, lannoitteista annetun Euroopan parlamentin ja neuvoston asetuksen (EY) N:o 2003/2003 muuttamisesta sen liitteiden I ja IV mukauttamiseksi (EUVL L 337, 25.11.2014, s. 53).
   
      LIITE I
      Muutetaan asetuksen (EY) N:o 2003/2003 liite I seuraavasti:
      
                  1.
               
               
                  Lisätään E.3.1 jaksossa olevaan taulukkoon seuraava kohta:
                  
                              ”12
                           
                           
                              [S,S]-etyleenidiamiinidisukkiinihappo
                           
                           
                              [S,S]-EDDS
                           
                           
                              C10H16O8N2
                              
                           
                           
                              20846-91-7”
                           
                        
            
                  2.
               
               
                  Lisätään E.3.2 jaksossa olevaan taulukkoon seuraava kohta:
                  
                              ”2
                           
                           
                              Heptaglukonihappo
                           
                           
                              HGA
                           
                           
                              C7H14O8
                              
                           
                           
                              23351-51-1”
                           
                        
            
                  3.
               
               
                  Korvataan F.2 jaksossa olevan taulukon 3 kohta seuraavasti:
                  
                              ”3
                           
                           
                              N-butyylitiofosforitriamidin (NBPT) ja N-propyylitiofosforitriamidin (NPPT) seos (suhde 3:1 (1))
                              Reaktioseos:
                              EY-nro 700-457-2
                              NBPT:n ja NPPT:n seos:
                              
                                           
                                       
                                       
                                          NBPT: ELINCS-nro 435-740-7
                                       
                                    
                                           
                                       
                                       
                                          NPPT: CAS-nro 916809-14-8
                                       
                                    
                           
                              Vähintään: 0,02
                              Enintään: 0,3
                           
                           
                               
                           
                           
                               
                           
                        
            
         (1)  NPPT:n osuuden toleranssi: 20 %.”
   
   
      LIITE II
      Muutetaan asetuksen (EY) N:o 2003/2003 liite IV seuraavasti:
      
                  1.
               
               
                  Korvataan B jaksossa olevassa kohdassa ”Menetelmät 11” alaotsikko ”Kelaatinmuodostajat” ilmaisulla ”Kelaatin- ja kompleksinmuodostajat”.
               
            
                  2.
               
               
                  Lisätään B jaksoon kohta Menetelmä 11.9 seuraavasti:
                  
                     ”[S,S]-EDDS:n määrittäminen
                  
                  
                     EN 13368-3 Part 3: Fertilizers – Determination of chelating agents in fertilizers by chromatography: Determination of [S,S]-EDDS by ion pair chromatography (Lannoitteet. Kelaatinmuodostajien määrittäminen kromatografialla: [S,S]-EDDS:n määrittäminen ioniparikromatografialla)
                  
                  Analyysimenetelmä on testattu laboratorioiden välisellä testillä.”
               
            
                  3.
               
               
                  Lisätään B jaksoon kohta Menetelmä 11.10 seuraavasti:
                  
                     ”HGA:n määrittäminen
                  
                  
                     EN 16847: Fertilizers – Determination of complexing agents in fertilizers – Identification of heptagluconic acid by chromatography (Lannoitteet. Kompleksinmuodostajien määrittäminen. Heptaglukonihapon tunnistaminen kromatografialla)
                  
                  Analyysimenetelmä on testattu laboratorioiden välisellä testillä.”